Uutisissa: Turkki hyökkäsi Syyriaan.
Kristityt ja kurdit puolustavat kotimaataan.
Turkin presidentti Erdoğan kutsuu sotilaitaan Muhammedin armeijaksi.
Ja: Islamilaisen Turkin hallinto pitää kristittyjä valtion vihollisina -
sekä pidättää ja karkottaa ulkomaisia lähetystyöntekijöitä.
Lisäksi: Amerikka ja kurdit.
Miksi USA:n evankelikaalit näkevät Lähi-idässä toivon kipinän?
KRISTILLISEN MAAILMAN UUTISET
Tervetuloa uutisten pariin!
Aloitamme Syyriasta, jossa tuhannet kristityt, kurdit ja jesidit -
pakenevat Turkin hyökkäystä Koillis-Syyriassa.
Turkki liittolaisineen pommitti SDF-joukkoja Syyriassa -
ilmasta ja maasta.
Vapaan Syyrian armeijan jihadistit tukevat Nato-maa Turkkia.
Taisteluja on 480 kilometrin matkalla Syyrian―Turkin rajalla.
Avustusjärjestöt varoittavat, että pakosalle voi joutua 250 000 ihmistä.
Valkoisen talon mukaan Turkki lupasi suojella siviilejä, mm. kristittyjä, -
mutta se on rikkonut jo lupauksensa.
Presidentti Trumpilta kysyttiin Turkin-vastaisista pakotteista.
Katsotaan, mitä tapahtuu. Teemme mahdollisesti jotain hyvin ankaraa -
pakotteilla ja muilla taloustoimilla.
Taistelut jatkuvat koko ajan.
Kristityt sotilaat kävivät kirkossa, suutelivat Raamattua -
ja palasivat etulinjoille puolustamaan kotimaataan Turkilta.
Turkin presidentti Erdoğan kutsuu sotilaitaan "Muhammedin armeijaksi".
Meillä on yhteys Chris Mitchelliin Jerusalemista. - Mukava nähdä.
Miksi presidentti Erdoğan kutsuu sotilaitaan Muhammedin armeijaksi?
Kaiketi siksi, että hän tarkastelee asioita Koraanin ja jihadin kautta.
Raportoimme aiemmin, että Erdoğania kannattava sanomalehti -
sanoi Muhammedin armeijan jahtaavan vääräuskoisia.
Niitä ovat kristityt, jesidit ja kurdit.
Kaikki, jotka eivät seuraa Muhammedia.
Raportoimme myös Afrinista, jonne tunkeutuivat maaliskuussa 2018 -
Turkin armeija ja jihadistit, Vapaa Syyrian armeija. Harhaanjohtava nimi.
He polttivat kirkkoja ja jahtasivat kristittyjä.
Satojatuhansia kurdeja joutui etnisen puhdistuksen uhriksi.
Samaa tapahtunee nyt, tai ainakin Erdoğan toivoo niin.
Kannattaa tarkastella Koraanin ja islamin näkökulmasta, -
mitä vääräuskoisille tehdään.
Kerropa alueen kristityistä ja heidän historiastaan. Mitä heille nyt tapahtuu?
Kuulimme alueen historiasta, kun kävimme siellä aiemmin tänä vuonna.
Osan siellä nyt asuvien isovanhemmat tai isoisovanhemmat -
pakenivat armenialaisten kansanmurhaa 1900-luvun alussa.
Tuolloin turkkilaiset tappoivat yli miljoona armenialaista.
He pakenivat. Osa saapui Koillis-Syyriaan.
Kun vierailimme siellä aiemmin tänä vuonna, meille kerrottiin siitä.
Kansanmurha on osa yhteisön kollektiivista muistia.
Heidän suurin pelkonsa oli, -
että Turkki tulee ja tekee saman, -
jonka se teki heidän iso- ja isoisovanhemmilleen.
He siis näkevät tämänhetkiset tapahtumat sen toistona, -
mitä tapahtui 1900-luvun alussa.
Nyt erona on se, että koko maailma katselee.
Erdoğan tuskin pystyy toteuttamaan toivomaansa etnistä puhdistusta.
Olemme jo nähneet alueelta kauhistuttavia kuvia.
Alue on ainutlaatuinen, sillä siellä on demokratia ja uskonnonvapaus.
Kerropa siitä.
Se on ihmeellistä. Näimme sen tänä vuonna.
Se on edustuksellinen demokratia. Naisten edustus on tärkeällä sijalla.
Naisten osuus edustajista täytyy olla 40 prosenttia.
Sitä on kutsuttu vapauden puuksi keskellä Lähi-itää.
Minusta se on osuva kuvaus.
Valitettavasti ja traagisesti presidentti Erdoğan -
yrittää nyt kaataa tuon puun -
ja tehdä lopun tuosta vapaudesta Lähi-idässä.
Alueella on uskonnonvapaus. Se on harvinaista Lähi-idässä.
Siellä ihmiset saavat jopa vaihtaa uskontoa.
Tapasimme Kobanen Brethren-seurakunnan pastorin.
Hän on entinen muslimi.
Hän tuli uskoon, kun Jeesus ilmestyi hänelle unessa.
Koillis-Syyriassa se suvaittiin ja hyväksyttiin.
Ja monet heistä ovat nyt pakosalla.
Totta. Otimme yhteyttä pastori Zaniin, josta äsken kerroin.
Pastorin raskaana oleva vaimo ja vauva olivat jo paenneet turvaan.
Pastori jäi vielä miesten kanssa.
Käsittääksemme kaupunkiin hyökättiin eilen (10.10.)
Emme ole saaneet sinne nyt yhteyttä.
He pelkäävät ja joskus myös pakenevat henkensä edestä.
He tarvitsevat rukousta ja Jumalan varjelusta.
Syyttömänä vankilassa Turkissa istunut pastori Andrew Brunson -
kertoo nähneensä vankilassa profeetallisen unen -
Turkin ja Venäjän yhteistyöstä.
Hän uskoo sen liittyvän Raamatun profetioihin. Mitä ajattelet siitä?
Itsekin pidän sitä profeetallisena. Nämä unet kannattaa ottaa todesta, -
etenkin jos ne tulevat joltain pastori Brunsonin kaltaiselta, jota on vainottu.
Hän koki myös, että Turkkiin tulee herätys, mikä on hyvä uutinen.
Uskon, että hän on oikeassa.
Turkissa kristittyjen osuus on ollut maailman pienimpiä siitä huolimatta, -
että siellä sijaitsivat Ilmestyskirjan seitsemän seurakuntaa.
Kun ihmiset näkevät tällaisia unia, -
mielestäni se on sekä varoitus että rohkaisu uskoville kautta maailman -
rukoilla, ettei Andrew Brunsonin unessa näkemä liitto kanna hedelmää.
Uni on hyvin tärkeä.
Andrew Brunsonia itse asiassa juhlitaan tällä viikolla -
pääkaupunki Washingtonissa. Hän on mahtava tyyppi.
Meidän kannattaa kiinnittää huomiota uneen.
Kiitos haastattelusta. Shabat shalom sinulle ja kaikille Israelissa.
Kiitos. Siunausta sinnekin.
Tulossa: Turkin kristillisyys ulottuu aina Uuden testamentin aikaan.
Nykyisin islamilainen maa näkee kristityt valtion vihollisina.
George Thomasin haastattelu.
Hei! Tässä Pat Robertson. Raamatun mukaan Jumalan Sanassa on voima.
Sanan kuuleminen, puhuminen ja totteleminen muuttaa elämäsi.
Siksi olen taltioinut The Transforming Word 3 -äänitteen.
Sananlaskut: jakeita viisaudesta, suosiosta ja voitelusta.
Äänite syventää uskoasi -
ja auttaa löytämään Jumalan lupaukset.
Kuuntele näitä jakeita usein ja sano ne ääneen kanssani.
Löydät kunnian, johdatusta, suosiota ja Herran läsnäolon.
Anna Jumalan voimallisen Sanan muuttaa sydämen, mielen ja elämän.
Tilaa "The Transforming Word 3" -CD-levy -
ja The Three Blessings -DVD-levy puhelimitse tai kotisivuiltamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas! Turkin hallinto painostaa maan seurakuntaa yhä enemmän.
Pastori Andrew Brunson vietti kaksi vuotta -
vankilassa ja kotiarestissa Turkissa terrorismista syytettynä.
Hän kertoi USA:n uskonnonvapauskomissiolle, -
ettei hän ole ainoa ulkomainen kristitty, jolle niin on tehty.
Turkkilaiset pelkäävät nyt samaa.
Eräs seurakuntajohtaja Turkista kirjoitti minulle hiljattain: -
"Turkin kristityt pohtivat nyt, että kun ulkomaalaiset on ajettu pois, -
mitä hallinto tekee heille." Se on hyvä kysymys.
Jotkut kirjoittavat: "Odotettavissa on Turkin hallinnon toimia -
turkkilaista seurakuntajohtajia vastaan ― pidätyksiä, tutkimuksia, ties mitä."
Seurakuntajohtajien lisääntyvät karkotukset enteilevät synkkiä aikoja.
Vielä ei olla niin pitkällä mutta matkalla kovaa vauhtia.
Turkin seurakunta on hyvin pieni.
Siellä on vain noin 6 000 muslimitaustaista uskovaa.
Asukkaita maassa on 80 miljoonaa.
Seuraamme liittyy kirjeenvaihtaja George Thomas Turkista.
Kiva nähdä. - Samoin.
Vapautettuaan pastori Brunsonin Turkki on karkottanut -
useita ulkomaisia lähettejä. Kerropa siitä.
Pitää paikkansa. Vain muutaman kuukauden aikana -
maasta on karkotettu virallisesti lähes 25 ulkomaalaista työntekijää.
Kannattaa muistaa, että he ovat olleet maassa lähes koko ikänsä.
15, 20, 30 vuotta.
He olivat juurtuneet yhteisöihinsä eri puolilla Turkkia.
He tekivät hienoa työtä.
Eräässä tapauksessa henkilö oli lähdössä ulkomaanlomalle.
Istanbulin lentokentällä hänelle ilmoitettiin, -
ettei hän enää pääsisi palaamaan maahan.
Samoin on käynyt 25 ulkomaalaiselle työntekijälle Turkissa.
Suuntaus on hyvin huolestuttava.
Turkkilaisia kristittyjä ei kuulemma pidetä oikeina turkkilaisina -
vaan uskollisina lännelle. Oletko sinä kuullut sellaisesta?
Olen. Se ei ole mitään uutta.
Kannattaa muistaa, että seurakunta on ollut olemassa vain 30―35 vuotta.
Siellä ajatus, että turkkilainen hylkää islamin ja tulee kristityksi -
on hyvin vieras.
Siksi he kyseenalaistavat turkkilaisen identiteetin ja uskollisuuden.
Olen jututtanut turkkilaisia uskovia muutamana täällä viettämäni päivänä.
He kaikki rakastavat maataan ja ovat isänmaallisia.
He haluavat palvella ja uudistaa maataan ja auttaa sitä kehittymään.
He ovat hyvin isänmaallisia.
He yrittävät herättää keskustelua hallinnon kanssa.
"Vaikka hylkäämme islamin ja käännymme toiseen uskontoon, -
emme ole vähemmän vaan enemmän turkkilaisia. Rakastamme maatamme."
Tällainen käsitys on vallalla Lähi-idän lisäksi Afrikassa ja Kaakkois-Aasiassa,
että kristitty on uskollinen lännelle, koska kristinusko tulee lännestä.
Mutta turkkilaiset sanovat jatkuvasti: "Rakastan maatani -
ja aion rakastaa sitä jatkossakin, vaikka uskonkin Jeesukseen."
Andrew Brunson sanoo, että he saattavat olla vuorossa seuraavana.
Heitä ei vain vielä vainota yhtä ankarasti kuin ulkomaisia lähettejä.
Pitää paikkansa. Kysyin samaa seurakuntien johtajilta täällä Turkissa.
Toistaiseksi siitä ei ole ollut merkkejä.
Turkkilaisiin uskoviin ei kohdistu häirintää eikä vainoja.
Valtaosassa tapauksia kohteena ovat olleet ulkomaalaiset työntekijät, -
jotka asuvat täällä Turkissa. Toistaiseksi ei siis ole viitteitä.
Kysyin asiaa eräältä vaikutusvaltaisimmista johtajista.
Hän sanoi: "Jumala saattaa siirtää meitä nyt sellaiseen asemaan, -
että meille tulee vahvempi ja näky- vämpi rooli kristittyjen yhteisössä."
He ovat valmiit ja hengellisesti kypsät nousemaan siihen tehtävään.
He ovat surullisia, -
että elämästään paljon tälle maalle antaneet rakkaat ystävät lähtevät.
Sanon sen verran, että osa maasta karkotetuista -
on ryhtymässä oikeustoimiin -
ja laatimassa ryhmäkannetta hallintoa vastaan.
"Teidän täytyy perustella, miksi kiellätte meiltä maahanpääsyn."
Toistaiseksi viranomaiset eivät ole antaneet syytä.
Karkotetut ovat palkanneet turkkilaisia juristeja kysymään, -
miksi heidät karkotetaan. Se on tärkeä askel.
Se kertoo hallinnolle: "Emme ole tehneet mitään laitonta.
Emme ole osallistuneet mihinkään rikolliseen toimintaan.
Emme ole uhka Turkin kansalliselle turvallisuudelle. Rakastamme maata.
Olemme viettäneet täällä lähes koko ikämme.
Lapsemme ovat varttuneet täällä."
Se on myönteinen askel maasta karkotetuilta, -
että he valmistelevat oikeustoimia hallintoa vastaan ja kyselevät, -
miksi näin on tapahtunut.
Vielä yksi kysymys. Esimerkiksi Iranista vainoja pakenevat kristityt -
tulevat usein Turkkiin. Miten heitä kohdellaan siellä?
Yllättävää kyllä pakolaisia ei pelotella eikä vainota.
Vietin pari päivää sitten pitkän aikaa monien Iranista paenneiden seurassa.
He kyllä kohtaavat muita haasteita.
Pakolaisilla ei ole pääsyä terveyden- huoltoon, koulutukseen ja muuta.
He elävät epävarmuudessa. Mutta he eivät kohtaa uskonvainoja -
sen vuoksi että he ovat paenneet vainoa esimerkiksi Iranista, -
Afganistanista tai Syyriasta. Toistaiseksi he saavat olla rauhassa.
George Thomas, kiitos haastattelusta.
Toivottavasti kuullaan taas pian. Siunausta! - Kiitos.
Seuraavaksi: Miksi USA:n evankelikaalit puolustavat kurdeja, -
joista valtaosa on muslimeja?
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
CBN esittelee: The Transforming Word 3.
Viisaudessa vaeltava pelastuu. Viisaat perivät kunnian.
Lähde matkalle Sananlaskuihin Pat Robertsin kanssa CD-levyllä.
Opit Raamatun periaatteita viisaudesta, suosiosta ja voitelusta.
Saat lahjaksi Patin The Three Blessings -DVD:n.
Tilaa CD- ja DVD-levyt jo tänään.
Turkin hyökkäys Syyriaan on kiristänyt presidentti Trumpin -
ja vahvimpien kannattajien, evankelikaalikristittyjen, välejä.
Noin 50 amerikkalaista vetäytyi alueelta maanantaina -
Trumpin ilmoitettua, ettei USA ole Turkin tiellä.
USA:n evankelikaalijohtajat kritisoivat päätöstä.
USA:n uskonnonvapauskomitean johtaja Tony Perkins -
sanoi CBN:n Faith Nation -ohjelmassa, että pitää tukea -
alueen nuorta demokratiaa ja kertoa totuus päättäjille.
Arvostamme todella paljon sitä, mitä presidentti tekee.
Hän on rukouksissani joka päivä.
Mutta minun ja muiden evankelikaalijohtajien velvollisuus -
on sanoa, mikä meistä on oikein, -
ja puolustaa muita, ensiksi muita uskovia ja sitten muitakin.
Uskomme, että kaikilla on oikeus valita oma uskontonsa -
ja vapaus tehdä niin ilman hallinnon tai muiden toimijoiden uhkaa.
Evankelikaalit tukevat kurdeja, koska he ovat luonnollisia liittolaisia -
Lähi-idän kristittyjä ja Israelia koskevissa kysymyksissä.
USA:n kristityt johtajat vierailivat Pohjois-Irakin kurdialueella -
aiemmin tänä vuonna. Chris Mitchell.
Syyskuussa 2017 Pohjois-Irakin kurdit äänestivät itsenäisyyden puolesta.
Iso osa maailmasta jätti kurdien saavutuksen huomiotta -
tai rankaisi heitä taloudellisesti.
Petosten historia on pitkä.
Kurdien sananlasku sanookin, että vuoret ovat heidän ainoa ystävänsä.
Ryhmä kristittyjä vieraili täällä vahvistaakseen ystävyyttä kurdeihin.
Ryhmästä moni kuuluu Valkoisen talon hankkeeseen.
Vierailu on epävirallinen, -
mutta ryhmä voi valaista presidenttiä kurdien tärkeästä merkityksestä.
Ryhmä vieraili etulinjoilla Niniven tasangolla -
ja tapasi peshmerga-kurdijoukkoja, jotka taistelivat Isisiä vastaan.
Kunpa jokainen amerikkalainen voisi seisoa tässä -
ja kuulla selonteon kurdiupseereilta, -
jotka olivat mukana vapauttamassa tätä osaa Irakista.
Nyt kun Isis on nyt kukistettu, -
kurdeilla ja USA:lla on yhteinen vihollinen, Iran.
Niniven tasankoa hallitsevat nyt šiiajoukot.
Šiiajoukot ovat vaarallinen uhka, koska ne ovat Iranin muodostamia.
Ne vastustavat vapauksia ja ihmisoikeuksia.
Ne ovat käytännössä samanlaisia kuin Isis.
Iranilla on täällä hyvin paljon vaikutusvaltaa.
Ei vain Iranista käsin vaan myös täällä paikan päällä Irakissa.
Iran kontrolloi pitkälti neljää pääkaupunkia: -
Beirutia, Damaskosta, Bagdadia ja Teherania.
Delegaatio näkeekin kurdit luonnollisena liittolaisena.
Yksi erittäin tehokas tapa rakastaa, puolustaa ja siunata Israelia -
on puolustaa kurdeja.
Lähi-idässä on tänä päivänä 30―40 miljoonaa kurdia.
Heitä asuu Irakissa, Iranissa, Turkissa ja Syyriassa.
He ovat puskuri Iranin laajentumispolitiikkaa vastaan.
Kurdijohtajat sanovat katselevansa Amerikan puoleen.
Amerikkalaisten ainoat liittolaiset täällä Lähi-idässä -
ovat Israel ja Kurdistan. Toivomme heiltä tukea.
He vastustavat Iranin edustamaa tyranniaa.
Mielestäni he voivat olla meille arvokas liittolainen.
Delegaatio aikoo kertoa kokemuksistaan hallinnolle.
Iran ja USA ovat sodan partaalla.
Raportti avainliittolaisesta Lähi-idässä on varmasti hyvin ajankohtainen.
Chris Mitchell, Irakin Kurdistan.
Kiitos, Chris. Lisää ajankohtaisia uutisia Lähi-idästä -
on kotisivuillamme cbnnews.com.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt hankkeen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Herra antaa viisautta, Hänen suustansa lähtee tieto ja taito.
Oikeamielisille hänellä on tallella menestys, -
kilpi nuhteettomasti vaeltaville, -
niin että hän suojaa oikeuden polut ja varjelee hurskaittensa tien.
Pat Robertsonin The Transforming Word 3 -CD-levy -
saatavana nyt.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Lopuksi: Israel viettää paraikaa juhlien aikaa.
Tuhannet kristityt ovat paikan päällä rukoilemassa Israelin puolesta.
Emily Jones jatkaa Jerusalemista.
Kiitos, Wendy. Tervetuloa seuraamaan uutiskatsausta -
Israelin ja Lähi-idän ajankohtaistapahtumiin.
Raamattu käskee rukoilla rauhaa Jerusalemille.
Niin tekivät miljoonat kristityt kautta maailman tällä viikolla.
Rukouspäivä Israelin puolesta on aina lokakuun ensimmäinen sunnuntai.
Tapahtuma aloitettiin ylistyksellä ja yhteydellä -
kävelykadulla vastapäätä Jerusalemin Vanhaakaupunkia.
Kristityt ovat oivaltamassa jälleen, -
että heidän hengellinen kotinsa ja juurensa ovat Jerusalemissa.
Tämä on Raamatun ja patriarkkojen kaupunki, -
joka muodostaa ison osan uskon ja tulevaisuudentoivon perustasta.
Järjestäjät arvioivat, että noin 90 miljoonaa ihmistä 172 maasta -
osallistui rukouspäivään Jerusalemin rauhan puolesta.
Arkeologit ovat kaivaneet esiin 5 000 vuotta vanhan -
muinaisen Lähi-idän "New Yorkin".
Pronssikautisen kaupungin arvioidaan olevan -
Pohjois-Israelin ensimmäisiä ja suurimpia kaupunkeja.
Täällä Ein Asurissa sijaitsi yksi Israelin varhaisimmista kaupungeista.
Tämä on nykyään tärkeimpiä tutkimuskohteita Israelissa.
Täällä asui noin 5 000―6 000 ihmistä.
Kaupungista on löytynyt temppeli -
ja palaneita uhrieläinten luita.
Temppelistä on löytynyt harvinaisia pienoisveistoksia.
Viranomaiset ovat ryhtyneet toimiin muinaismuiston suojelemiseksi.
Juutalaiset Israelissa ja maailmalla -
viettävät sukkotia eli lehtimajanjuhlaa.
Monet israelilaiset rakentavat sukan eli pienen majan ulkosalle -
ja asuvat siinä koko viikon syöden, nukkuen, -
tutkien tekstejä ja rukoillen yhdessä. Juhla perustuu Raamatun käskyyn.
Olemme täällä majassamme.
Käskyn mukaisesti se auttaa meitä muistamaan Egyptistä lähdön -
ja sen, kuinka meidän piti vaeltaa autiomaassa -
40 vuotta ilman pysyvää asumusta.
Se muistuttaa myös, että vaikka meidät on tuotu Israelin maahan, -
emme ole päässeet vielä perille.
Sukkot on pääsiäisen ja helluntain jälkeen kolmas pyhiinvaellusjuhla, -
jolloin juutalaisten piti lähteä ylös Jerusalemiin.
Se on myös syksyn sadonkorjuujuhla.
Lisää samanlaisia raportteja Jerusalem Dateline -ohjelmassa.
Tässä katsauksemme tältä viikolta. Wendy, ole hyvä.
Kiitos. Paljon uutisia ja rukoiltavaa Jerusalemista ja Lähi-idästä.
Kiitos seurasta. Ensi viikkoon koko tiimin puolesta.
Näkemiin, ja kuten aina, Jumalan siunausta!
Suomennos: Marianne Tenetz